ଆମେରିକାରେ ମୂଷା ଉପଦ୍ରବ: କୁକୁର-ବିଲେଇଙ୍କ ସହାୟତା ନେଲେ ଲୋକେ…
ଓ୍ବାଶିଂଟନ,୧୯।୬ : ଆମେରିକାର ରାଜଧାନୀ ୱାଶିଂଟନ ନିକଟରେ ଥିବା ଆଡାମସ ମୋର୍ଗାନରେ ରାତ୍ରି ଯାପନ କରିବା ଅତ୍ୟନ୍ତ ପ୍ରସିଦ୍ଧ। ଜୁନ ରାତିର ଗରମ ଉପଭୋଗ କରିବାକୁ ଲୋକମାନେ ଏଠାରେ ଏକତ୍ରିତ ହୋଇଥାନ୍ତି। ମାତ୍ର ଲୋକଙ୍କ ପାଇଁ ଅସୁବିଧା ସୃଷ୍ଟି କରୁଛନ୍ତି ସହରର ମୂଷା। ସହରରେ ମୂଷାଙ୍କ ସଂଖ୍ୟା ବଢ଼ିବାରେ ଲାଗିଛି। ରେଷ୍ଟୁରାଣ୍ଟ, ବାର୍ ଏବଂ କ୍ଲବ ପଛରେ ପଡୁଥିବା ଖାଦ୍ୟ ଆବର୍ଜନା ଯୋଗୁ ମୂଷାଙ୍କ ସଂଖ୍ୟା ବଡୁଥିବା କୁହାଯାଉଛି।

ଏହି ମୂଷା ଲୋକମାନଙ୍କୁ ଅସୁବିଧାରେ ପକାଉଛନ୍ତି। ସହରର ବାସିନ୍ଦାମାନେ ଏକ ଅଭିଯାନ ଆରମ୍ଭ କରିଛନ୍ତି। ମୂଷା ଧରିବା ପାଇଁ ସେମାନେ ବିଲେଇ ଏବଂ କୁକୁର ରଖିବା ଆରମ୍ଭ କରିଛନ୍ତି। ଏକ ସାପ୍ତାହିକ ରେଟିଂ ଅଭିଯାନ ଅନୁଯାୟୀ, ପୋଷା ବିଲେଇ ଏବଂ କୁକୁର ମୂଷାମାନଙ୍କୁ ବହୁ ପରିମାଣରେ ହ୍ରାସ କରିବାରେ ସାହାଯ୍ୟ କରିଛନ୍ତି ।

ଏଥି ସହିତ କଲମ୍ବିଆ ଜିଲା ଏକ ତାଲିକା ପ୍ରସ୍ତୁତ କରିଛି ଯେଉଁଥିରେ ପାଞ୍ଚଟି ସହର ରଖାଯାଇଛି, ଯେଉଁଠାରେ ମୂଷା କାରଣରୁ ଖରାପ ଅବସ୍ଥା ରହିଛି। କୁହାଯାଉଛି କରୋନା ମହାମାରୀ ପରେ ବାହାରେ ଖାଉଥିବା ଲୋକଙ୍କ ସଂଖ୍ୟା ବୃଦ୍ଧି ପାଇଥିବାବେଳେ ମୂଷାଙ୍କ ସଂଖ୍ୟା ମଧ୍ୟ ବୃଦ୍ଧି ପାଇଛି।

ସ୍ଥାନୀୟ ଗଣମାଧ୍ୟମର ରିପୋର୍ଟ ଅନୁଯାୟୀ, ୨୦୨୨ମସିହାରେ ମୂଷା ସମସ୍ୟା ନେଇ ଲୋକେ ପ୍ରାୟ ୧୩,୪୦୦ କଲ କରିଥିଲେ। ଏଥି ସହିତ, ମୂଷା ସଂଖ୍ୟା ବର୍ଷକ ପୂର୍ବରୁ ମାତ୍ର ଦୁଇ ହଜାର ଥିଲା। ମୂଷା ରହୁଥିବାରୁ ଦୁର୍ଗନ୍ଧଯୁକ୍ତ ବାୟୁ ଲୋକଙ୍କୁ ବ୍ୟଥିତ କରୁଛି ।

ଗଣମାଧ୍ୟମ ରିପୋର୍ଟ ଅନୁଯାୟୀ, ଯେତେବେଳେ ଛୋଟରୁ ବଡ ପର୍ଯ୍ୟନ୍ତ ମୂଷାମାନଙ୍କୁ ଧରିବା ପାଇଁ ଅଭିଯାନ ଆରମ୍ଭ ହୋଇଥିଲା, ସେତେବେଳେ ଲୋକେ ନିଜ କୁକୁରମାନଙ୍କ ସହିତ ଏଥିରେ ଯୋଗ ଦେଇଥିଲେ। ଏଥି ସହିତ କିଛି ଲୋକ ସୋସିଆଲ ମିଡିଆ ମାଧ୍ୟମରେ ମଧ୍ୟ ସଂଯୁକ୍ତ ରହିଥିଲେ।

ଅଧିକାରୀମାନେ କହିଛନ୍ତି ମୂଷାମାନେ ଏତେ ବିପଜ୍ଜନକ ହୋଇପଡିଛନ୍ତି ସେମାନେ କୁକୁରମାନଙ୍କୁ ଦେଖି ପଳାଇ ନାହାନ୍ତି ନାହିଁ। ବରଂ ସେମାନଙ୍କ ସାମ୍ନା କରୁଛନ୍ତି। ସେମାନେ ଭୟଭୀତ ନ ହୋଇ କୁକୁରମାନଙ୍କୁ ଚାହିଁ ରହୁଛନ୍ତି।